VS001187
Datum: 1995-09-18T02:00:00.000+02:00
datum_sodbe_i_stopnje: 2001-04-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe kolena in goleni in njihove posledice
fischer: zelo hudi primeri
odskodnina: 13200000 SIT
opombe: II Ips 336/2003. Revizija tožeče stranke je bila zavržena v delu, v katerem je tožnica izpodbijala tisti del sodbe, ki se nanaša na zavrnitev njenega zahtevka za plačilo odškodnine za premoženjsko škodo. Sicer je bilo reviziji tožnice ugodeno, odškodnina za TB je bila z 2.200.000 SIT zvišana na 4.800.000 SIT (celotni vtoževani znesek) in za ZŽA s 4.000.000 SIT na 7.400.000 SIT (celotni vtoževani znesek).
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 55 do 60 let

Škodni dogodek

Poškodovala se je v prometni nesreči.

Poškodba

Pretres možganov, večkosovni zlom desne stegnenice, zlom desne goleni v zgornji tretjini, ki sega tudi v kolenski sklep, odprt večkosovni zlom desne podlahti nad zapestjem, zlom leve podlahtnice, zlom prvega členka mezinca desne roke, raztrganina spodnje ustnice in obtolčenine glave.

Telesne bolečine

4800000 SIT 16 dni hude, 6 dni občasne hude, 3 mesece lahke, občasne lahke bo trpela tudi v bodoče.

#### Hospitalizacija

7 operativnih posegov, od tega je 4-krat prejela anestezijo.

#### Nevšečnosti med zdravljenjem

Več kot eno leto ni bila sposobna skrbeti sama zase. 3 mesece in pol vezana na voziček, 1 leto je morala uporabljati opornice.

Strah

550000 SIT Hud kratkotrajen primarni strah, saj je bila v šoku in je za kratek čas tudi izgubila spomin; intenziven sekundarni strah 1 leto; obe roki je imela v mavcu 6 tednov, vmes je prišlo do gnojenja na desni roki, za izid zdravljenja jo je močno zaskrbelo, ko je morala po 9 mesecih ponovno na operacijo, ki je bila razširjena tudi na odvzem kostnega materiala medenice.

## Zmanjšanje življenjske aktivnosti

7400000 SIT Nesposobna je za pridobitno delo, za drobna dnevna opravila, ki zahtevajo sposobnost prstov, rok ali dobro gibljivost zapestij, ima prikrajšano desno nogo, zaradi česar se ne more ukvarjati z rekreativnimi dejavnostmi (opustila je obdelovanje njive, gojenje kokoši in zajcev, tudi okolice hiše ne more več urejati), pri hoji se nagiba v desno in levo, koleno je otrdelo in boleče, pri gibanju čuti v njem škrtanje in preskakovanje, v prihodnje pa se bo stanje zaradi posttravmatske artroze le še slabšalo.

## Skaženost

450000 SIT Opazno šepanje, brazgotine na rokah in deformacije zapestij, brazgotine na desni stegnenici in desni goleni.

---

ZOR člen 200, 203